سندويج فليه السمك بالجبن من هدى العزاوي
مقادير العجينة
3كوب طحين
ربع كوب زيت
5ملاعق اكل حليب باودر
نص كوب لبن
ملعقة اكل ملح
ملعقة اكل سكر
ملعقة اكل خمرة وماء حسب الحاجة
نضيف المكونات الجافة على الطحين نضيف الملح والسكر والحليب والخمرة ونخلطها بل شوكة
بعد ما خلطنة المكونات الجافة نضيف البن والزيت ونصف كوب ماء نعجنها ونضيف الماء حسب احتياج العجينة الحد ما تصبح عجينة مثل عجينة الصمون لا قويا ولا لينة
اغلفها بنايلون واتركها تختمر اني اخلي دائما العجين يختمر بل فرن بس مو معلوك لئن الفرن اضلم فا تختمر العجينة بي بسرعة
وبن ما تختمر العجينة اني شويت السمك وهاذا شكل السمك
انا استعملت هاي نوعية الجبن شرايح الي تستعمل مع سندويجات البركر
بعد تختمر العجينة نشغل الفرن الشعلة الفوق والتحت ونبدي نفتح العجينة ونضع قطعة جبن وفوقها قطعت سمك المشوي ونلفها
نقفل العجينة جيد حتى لا يسيل الجبن منها وندهن وجهه بالبيض وندخلها الفرن الحد ما يتحمر الوجة والقاعدة
وهاي بعد ما استوت وقطعت وحدة حتى تروا بداخلها تفيدنا للاولاد بالمدرسة افضل من الصمونة ...انا سويت كمية ودخلتها بالمجمد ومن اريدها مجرد بس احميها وان شاء الله تعجبكم